HATÁSTVIZSGÁLAT
A Budapest Főváros XIV. Kerület Zugló Önkormányzata a helyi vállalkozók támogatására indított program keretében - a hosszú idő óta üresen álló nem lakás  céljára szolgáló helyiségek kedvezményes feltételekkel tervezett bérbeadása, a kiszámítható jogi feltételek megteremtése, a bérlői értéknövelő beruházások elszámolása és bérbeszámítása, valamint a helyiségek eladása esetén a bérlői ráfordítások fizetendő vételáránál történő figyelembevétele tárgyában - megbízási jogviszony alapján irodánk a Steiner és Kuthán Ügyvédi Iroda részt vett illetve közreműködött a nevesített önkormányzati rendeletek felülvizsgálatában. A megbízás alapján készület el az a rendelettervezet, melyet a Budapest Főváros XIV. kerület Zugló Önkormányzat elfogadott: Budapest Főváros XIV. Kerület Zugló Önkormányzata Képviselő-testülete 13/2020. (V. 12.) önkormányzati rendelete a Budapest Főváros XIV. Kerület Zugló Önkormányzata tulajdonában álló helyiségek bérbeadásáról. A rendelet az elfogadása óta 3 alkalommal került kisebb módosításra.

A Steiner és Kuthán Ügyvédi Iroda 2021. novemberében felkérést kapott a jelenleg hatályos rendelet kisebb módosítására, ezen módosítás elsődlegesen a határidők és a bérbeadó és a bérlő által kötött megállapodások tartalmának pontosítására irányul.
A rendeletmódosítással kapcsolatos munkamegbeszéléseken folyamatosan vizsgáltuk a rendelet módosítást megalapozó tényeket, adatokat, konzultáltunk a Hivatal és a Zuglói Városgazdálkodási Közszolgáltató Zrt. vagyongazdálkodási szakembereivel, a legutóbbi két konzultáció Jegyző úr vezetésével valósult meg. 
A következőkben összegezzük azokat a megállapításokat, amelyek tartalmában meghatározzák a megbízott által összeállított előzetes hatásvizsgálat szempontjait és a következtetéseket.

Jogi követelmények:

A 2010. évi CXXX. törvény a jogalkotásról 17. § (2) bekezdése rögzíti az előzetes hatásvizsgálat kötelező vizsgálati szempontjait. Ezeket figyelembe véve átfogóan tanulmányoztuk:

-
az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016.(III.04) rendeletet - továbbiakban Vagyonrendelet,

- 
a  Zugló Önkormányzat tulajdonában álló helyiségek bérletének szabályozásáról szóló 13/2020. (V.12.) rendeletet - továbbiakban helyiség bérleti rendelet,
- 
a Zugló Önkormányzatának tulajdonában álló lakások és nem lakás céljára szolgáló helyiségek elidegenítésének egyes feltételeiről szóló 26/2020 (VI.26.) rendeletet - továbbiakban elidegenítési rendelet.
Vizsgáltuk:

· a Zuglói Zrt. által átadott iratok és információk alapján vizsgáltuk a helyiségek bérlettel történő hasznosításának folyamatát, a felhívás, a hirdetmény közzétételétől, a folyamat lezárásaként hozandó bérlő személyének kiválasztását célzó tulajdonosi döntésig. 
Ezen vizsgálatokat azzal a céllal végeztük el, hogy a javasolt rendelet módosítás illeszkedjen az önkormányzat által már kialakított jogalkotási és jogalkalmazási gyakorlathoz, figyelembe véve a vonatkozó határidőket és annak a jelenlegi pandémiás helyzetben történő megtarthatóságát. 
A Zuglói Vagyonkezelő Zrt. által jelzett információk szerint a jelenleg hatályos rendeletben megszabott határidők kisebb mértékű hosszabbítása látszik célszerűnek, tekintettel arra, hogy a pandémiás helyzetben a határidők tartása több esetben a bérlőkkel történő egyeztetések nehézségei miatt megnehezült. 
A tervezett rendelet módosítás elfogadása továbbá azt eredményezné, hogy a bérlettel történő hasznosítás folyamatában részt vevők egységes értelmezésének, a határidők tarthatóságának célja elérhető.  
Várhatóan a helyiségek bérlettel történő hasznosításának folyamata átláthatóbb és pontosabb jogi keretek közt valósulhat meg, melynek eredményeként növekedne a vállalkozási kedv, ebből következően növekedne a bérleti díj bevétel. 

A megbízott által elvégzett előzetes hatásvizsgálata alapján az előterjesztett rendeletmódosítás elfogadása indokolt.

Tisztelettel kérjük az előzetes hatás vizsgálat elfogadását.

Budapest, 2021. november 
Tisztelettel: 

Steiner és Kuthán Ügyvédi Iroda   

